CELEX: 32017D2353
Language: hr
Date: 2017-12-14 00:00:00
Title: Provedbena odluka Komisije (EU) 2017/2353 оd 14. prosinca 2017. o odobravanju stavljanja na tržište ulja dobivenoga od račića Calanus finmarchicus kao novog sastojka hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2017) 8426)

16.12.2017   
            
            
               HR
            
            
               Službeni list Europske unije
            
            
               L 336/45
            
         PROVEDBENA ODLUKA KOMISIJE (EU) 2017/2353
   оd 14. prosinca 2017.
   o odobravanju stavljanja na tržište ulja dobivenoga od račića Calanus finmarchicus kao novog sastojka hrane u skladu s Uredbom (EZ) br. 258/97 Europskog parlamenta i Vijeća
   
      
         (priopćeno pod brojem dokumenta C(2017) 8426)
      
   
   (Vjerodostojan je samo tekst na engleskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:
   
               (1)
            
            
               Norveško društvo Calanus AS podnijelo je 31. siječnja 2011. nadležnim tijelima Ujedinjene Kraljevine zahtjev za stavljanje na tržište Unije ulja dobivenog od račića (morskog zooplanktona) Calanus finmarchicus izlovljenog u Norveškoj gospodarskoj zoni ili u zoni otoka Jan Mayen kao novog sastojka hrane u smislu članka 1. stavka 2. točke (e) Uredbe (EZ) br. 258/97.
            
         
               (2)
            
            
               Nadležno tijelo Ujedinjene Kraljevine izdalo je 21. listopada 2016. izvješće o početnoj procjeni. U tom je izvješću zaključeno da ulje dobiveno od račića Calanus finmarchicus ispunjava kriterije za novu hranu utvrđene u članku 3. stavku 1. Uredbe (EZ) br. 258/97.
            
         
               (3)
            
            
               Komisija je 8. studenoga 2016. izvješće o početnoj procjeni proslijedila ostalim državama članicama.
            
         
               (4)
            
            
               U propisanom roku od 60 dana iz članka 6. stavka 4. prvog podstavka Uredbe (EZ) br. 258/97 ostale države članice uložile su obrazložene prigovore, posebno u pogledu nedostatnih informacija o postupku proizvodnje, stabilnosti kod skladištenja i toksikološkim podacima. Dodatnim objašnjenjima koje je dostavio podnositelj zahtjeva otklonjena je ta zabrinutost država članica i Komisije.
            
         
               (5)
            
            
               Direktivom 2002/46/EZ Europskog parlamenta i Vijeća (2) utvrđeni su zahtjevi o dodacima prehrani. Uporabu ulja dobivenog od račića Calanus finmarchicus trebalo bi odobriti ne dovodeći u pitanje odredbe te direktive.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Ne dovodeći u pitanje odredbe Direktive 2002/46/EZ ulje dobiveno od račića Calanus finmarchicus kako je navedeno u Prilogu I. ovoj Odluci može se staviti na tržište Unije kao novi sastojak hrane za uporabu u dodacima prehrani u najvećim dopuštenim količinama utvrđenima u Prilogu II. ovoj Odluci.
   Članak 2.
   Oznaka ulja dobivenoga od račića Calanus finmarchicus koje se ovom Odlukom odobrava za uporabu pri označivanju hrane jest „ulje dobiveno od račića Calanus finmarchicus”.
   Članak 3.
   Ova je Odluka upućena društvu Calanus AS, Stakkevollv. 65, P.O. Box 2489, 9272 Tromsø, Norveška.
   
      Sastavljeno u Bruxellesu 14. prosinca 2017.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 43, 14.2.1997., str. 1.
   
   
      (2)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).
   
      PRILOG I.
      
         SPECIFIKACIJE ULJA DOBIVENOGA OD RAČIĆA CALANUS FINMARCHICUS
         
      
      
         Opis: Nova hrana jest slabo viskozno ulje rubin-crvene boje i blagog mirisa školjkaša, dobiveno od račića (morskog zooplanktona) Calanus finmarchicus. Sastojak uglavnom sadržava estere voska (> 85 %) s manjim količinama triglicerida i drugih neutralnih lipida.
      
         Specifikacije
      
      
                  Parametar
               
               
                  Vrijednosti specifikacija
               
            
                  Voda
               
               
                  < 1 %
               
            
                  Esteri voska
               
               
                  > 85 %
               
            
                  Ukupne masne kiseline
               
               
                  > 46 %
               
            
                  Eikozapentaenska kiselina (EPK)
               
               
                  > 3 %
               
            
                  Dokosaheksaenska kiselina (DHK)
               
               
                  > 4 %
               
            
                  Ukupni masni alkoholi
               
               
                  > 28 %
               
            
                  C20:1 n-9 masni alkohol
               
               
                  > 9 %
               
            
                  C22:1 n-11 masni alkohol
               
               
                  > 12 %
               
            
                  Transmasne kiseline
               
               
                  < 1 %
               
            
                  Esteri astaksantina
               
               
                  < 0,1 %
               
            
                  Peroksidni broj
               
               
                  < 3 meq. O2/kg
               
            
   
      PRILOG II.
      
         ODOBRENE UPORABE ULJA DOBIVENOGA OD RAČIĆA CALANUS FINMARCHICUS
         
      
      
                  Kategorija hrane
               
               
                  Najveća dopuštena količina
               
            
                  Dodaci prehrani u smislu Direktive 2002/46/EZ
               
               
                  2,3 g/dan